pythainlp/thaigov-v2-corpus-22032023 huggingface dataset:
วันพุธที่ 22 ธันวาคม 2564
Fitch Ratings คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมอง ความน่าเชื่อถือของประเทศไทยอยู่ในระดับมีเสถียรภาพ (Stable Outlook)
เมื่อวันที่ 20 ธันวาคม 2564 บริษัท Fitch Ratings (Fitch) ได้คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook)
นางแพตริเซีย มงคลวนิช ผู้อำนวยการสำนักงานบริหารหนี้สาธารณะ เปิดเผยว่า เมื่อวันที่ 20 ธันวาคม 2564 บริษัท Fitch Ratings (Fitch) ได้คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook) โดยมีรายละเอียดดังนี้
1) ภาคการคลังสาธารณะ (Public Finance) มีความเข้มแข็งเป็นผลจากการบริหารจัดการทางการคลังอย่างรอบคอบและเป็นไปตามพระราชบัญญัติวินัยการเงินการคลังของรัฐ พ.ศ. 2561 เพื่อรักษาวินัยทางการคลังแม้ว่าหนี้สาธารณะจะเพิ่มขึ้นจากการกู้เงินเพื่อสนับสนุนการดำเนินมาตรการทางการคลังเพื่อช่วยเหลือประชาชนและผู้ประกอบการ และฟื้นฟูเศรษฐกิจและสังคมที่ได้รับผลกระทบจากการระบาดของ COVID-19 เป็นสำคัญ แต่ Fitch ยังเชื่อมั่นว่า รัฐบาลไทยสามารถบริหารจัดการความเสี่ยงหนี้สาธารณะที่เพิ่มขึ้นได้เป็นอย่างดี เนื่องจากมีกลยุทธ์การบริหารหนี้สาธารณะภายใต้กรอบวินัยการเงินการคลังที่เข้มแข็งส่งผลให้หนี้สาธารณะของประเทศไทย ณ เดือนตุลาคม 2564 มีอายุเฉลี่ย (Average Time to Maturity: ATM) ค่อนข้างยาว คือ 9 ปี และมีสัดส่วนหนี้สาธารณะสกุลเงินบาทมากกว่าร้อยละ 98 ซึ่งอยู่ในระดับสูงเมื่อเทียบกับกลุ่มประเทศที่มีอันดับความน่าเชื่อถือในระดับเดียวกับ (BBB peers) ที่มีค่ากลางของหนี้สกุลท้องถิ่นอยู่ที่ร้อยละ 66
Fitch คาดว่า ปี 2565 ประเทศไทยยังคงจัดทำงบประมาณแบบขาดดุลเพื่อเป็นค่าใช้จ่ายในการบรรเทาผลกระทบจากการระบาดของ COVID-19 ซึ่งอยู่ในระดับใกล้เคียงกับกลุ่มประเทศที่มีอันดับความน่าเชื่อถือในระดับเดียวกัน และคาดว่า สัดส่วนหนี้ภาครัฐบาล (General Government Debt) ต่อ GDP ของประเทศไทยปี 2565 จะเพิ่มขึ้นอยู่ที่ร้อยละ 55.3 ต่อ GDP ซึ่งอยู่ในระดับค่ากลางเดียวกับกลุ่มประเทศที่มีอันดับความน่าเชื่อถือในระดับเดียวกัน และจะอยู่ในระดับคงที่ในปี 2566 เนื่องจากเศรษฐกิจฟื้นตัวและการขาดดุลงบประมาณลดลง
สำหรับเศรษฐกิจของประเทศไทยปี 2565 Fitch คาดว่า จะขยายตัวที่ร้อยละ 4.5 เนื่องจากมีมาตรการสนับสนุนด้านการเงินการคลังประกอบกับการส่งออกมีแนวโน้มเพิ่มขึ้นอย่างต่อเนื่อง และการฟื้นตัวของภาคการท่องเที่ยว นอกจากนี้ การเพิ่มเพดานสัดส่วนหนี้สาธารณะต่อ GDP จากร้อยละ 60 เป็นร้อยละ 70 จะช่วยเพิ่มพื้นที่ทางการคลังเพื่อการลงทุนและการฟื้นฟูเศรษฐกิจและสังคม
2) ภาคการเงินต่างประเทศ (External Finance) ยังคงมีความแข็งแกร่ง โดยมีดุลบัญชีเดินสะพัดเกินดุลและทุนสำรองระหว่างประเทศอยู่ในระดับสูงที่เพียงพอสำหรับใช้จ่ายถึง 9.3 เดือน ทั้งนี้ Fitch คาดว่า ดุลบัญชีเดินสะพัดของประเทศไทยจะกลับมาเกินดุลที่ร้อยละ 0.8 ต่อ GDP และร้อยละ 3.5 ต่อ GDP ในปี 2565 และปี 2566 ตามลำดับ หลังจากขาดดุลที่ร้อยละ 2 ในปี 2564
ประเด็นที่ Fitch ให้ความสนใจและจะติดตามอย่างใกล้ชิด คือ สัดส่วนหนี้ภาคครัวเรือนต่อ GDP และความไม่แน่นอนทางการเมือง ซึ่งอาจมีผลต่อประสิทธิภาพการดำเนินงานของภาครัฐและการเติบโตทางเศรษฐกิจและสังคมของประเทศในระยะปานกลาง
สำนักนโยบายและแผน สำนักงานบริหารหนี้สาธารณะ
โทร. 02 265 8050 ต่อ 5505,5520
วันเสาร์ที่ 30 กรกฎาคม 2565
ดีอีเอส เตือนอย่าหลงเชื่อข่าวปลอมโควิด-มะเร็ง
ดีอีเอส เตือนอย่าหลงเชื่อข่าวปลอมโควิด-มะเร็ง
ดีอีเอสเปิดผลมอนิเตอร์สถานการณ์ข่าวปลอมรอบสัปดาห์พบเฟคนิวส์หมวดข่าวสุขภาพเล่นประเด็นโรคภัยใกล้ตัวทั้งโควิด-มะเร็งหลอกให้คนตื่นตระหนก
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมระหว่างวันที่22-28ก.ค. 65โดยศูนย์ต่อต้านข่าวปลอมภาพรวมมีข้อความเข้ามา11,867,709ข้อความคัดกรองพบข้อความที่ต้องดำเนินการตรวจสอบ(Verify)จำนวน339ข้อความรวมเรื่องที่ต้องดำเนินการตรวจสอบ186เรื่องโดยเป็นข่าวเกี่ยวกับโควิด22เรื่องอย่างไรก็ตามมีข้อสังเกตว่าแม้จะจำนวนไม่มากแต่เรียกความสนใจอย่างมากได้จากผู้รับข่าวสารผ่านโซเชียลจนติดอันดับข่าวที่มีคนสนใจสูงสุดประจำสัปดาห์
โดยรอบสัปดาห์ล่าสุดมีข่าวปลอมที่ได้รับความสนใจสูงสุด10อันดับแรกดังนี้อันดับ1อวัยวะเพศชายสั้นลงหลังหายจากการติดเชื้อโควิด19อันดับ2รัฐบาลให้สิทธิพิเศษศาสนาอิสลามมากกว่าศาสนาพุทธอันดับ3กรุงไทยส่งSMSให้ประชาชนสามารถยื่นกู้ได้จำนวน188,000บาทผ่านลิงก์อันดับ4อาการโคลงเคลงเสียการทรงตัวมีเสียงในหูน้ำในหูไม่เท่ากันเป็นอาการของการขาดวิตามินบีอันดับ5ตื่นมาปัสสาวะตอนกลางคืนแล้วไม่ดื่มน้ำทดแทนทำให้เกิดภาวะการอุดตันของหัวใจและสมอง
อันดับ6สูตรน้ำชีวจิตหรือน้ำอาร์ซีช่วยต้านและรักษามะเร็งได้อันดับ7เรื่องเพจFacebookและLineเชิญชวนเปิดพอร์ตลงทุนโดยมีเอกสารสำนักงานก.ล.ต.รองรับอันดับ8ใช้กระดาษทิชชูซับน้ำมันจากของทอดเป็นอันตรายต่อร่างกายและเป็นสารก่อมะเร็งอันดับ9มังคุดนึ่งรักษาโรคมะเร็งและอันดับ10กรมอุตุฯประกาศพายุฤดูร้อนถล่มหนักสุดใน5ปี
“ประชาชนต้องรู้ทันผู้ไม่หวังดีที่เผยแพร่ข้อมูลเท็จหรือบิดเบือนผ่านโซเชียลโดยเลือกหัวข้อที่ใกล้ตัวและอยู่ในความสนใจของคนส่วนใหญ่เพื่อดึงดูดความสนใจดังนั้นเมื่อได้รับข่าวสารข้อมูลผ่านโซเชียลขอให้ตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
****************
วันอังคารที่ 22 มิถุนายน 2564
ประธานรัฐสภา - ปลัด พม. ร่วมลงพื้นที่ 3 จังหวัดภาคตะวันออก มอบหน้ากากอนามัยช่วยกลุ่มเปราะบางป้องกันโรคโควิด-19 พร้อมนมผงสำหรับเด็ก พม. ปันสุข
ประธานรัฐสภา - ปลัด พม. ร่วมลงพื้นที่ 3 จังหวัดภาคตะวันออก มอบหน้ากากอนามัยช่วยกลุ่มเปราะบางป้องกันโรคโควิด-19 พร้อมนมผงสำหรับเด็ก พม. ปันสุข
เมื่อวันที่19 มิ.ย. 64เวลา 09.00 น.นายชวน หลีกภัย ประธานรัฐสภาในฐานะประธานมูลนิธิเพื่อการศึกษาและสังคม พร้อมด้วยนางพัชรีอาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)ลงพื้นที่ ณ ศาลากลางจังหวัดระยอง เพื่อมอบหน้ากากอนามัยสำหรับผู้ใหญ่ จำนวน 10,000 ชิ้น หน้ากากอนามัยสำหรับเด็ก จำนวน 2,000 ชิ้น และนมผงสำหรับเด็ก พม. ปันสุข ให้กับจังหวัดระยอง โดยมี นายชาญนะ เอี่ยมแสง ผู้ว่าราชการจังหวัดระยอง เป็นผู้รับมอบเพื่อนำไปแจกจ่ายช่วยเหลือกลุ่มเปราะบางทั้งเด็ก ผู้สูงอายุ คนพิการ และผู้ด้อยโอกาส รวมทั้งประชาชนในพื้นที่ที่ได้รับผลกระทบจากสถานกาณ์การแพร่ระบาดของโรคติดเชื้อไวรัสโคโรนา 2019 (โควิด-19) โดยมี นางสาวนริศา อดิเทพวรพันธุ์ ประจำสำนักเลขาธิการนายกรัฐมนตรี นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์นางสาวสราญภัทร อนุมัติราชกิจ อธิบดีกรมส่งเสริมและพัฒนาคุณภาพชีวิตคนพิการ และคณะผู้บริหารกระทรวง พม. ร่วมลงพื้นที่
นางพัชรีกล่าวว่า จากนั้น คณะได้เดินทางไปลงพื้นที่ ณ ศาลากลางจังหวัดจันทบุรี และด่านตรวจท่าจอด จังหวัดตราด เพื่อมอบหน้ากากอนามัยสำหรับผู้ใหญ่ จำนวน 10,000 ชิ้น หน้ากากอนามัยสำหรับเด็ก จำนวน 2,000 ชิ้น และนมผงสำหรับเด็ก พม. ปันสุข ให้กับนายสุธี ทองแย้ม ผู้ว่าราชการจังหวัดจันทบุรี และนายภิญโญ ประกอบผล ผู้ว่าราชการจังหวัดตราด เป็นผู้รับมอบ ตามลำดับ เพื่อนำไปแจกจ่ายช่วยเหลือกลุ่มเปราะบางและประชาชนในพื้นที่ที่ได้รับผลกระทบจากการแพร่ระบาดของโรคโควิด-19 ต่อไป นอกจากนี้ ตนและคณะผู้บริหารกระทรวง พม. ได้ร่วมประชุม ทีมOne Homeพม. จังหวัดตราด ณ บ้านพักเด็กและครอบครัวจังหวัดตราด เพื่อติดตามสถานการณ์การแพร่ระบาดของโรคโควิด-19 ในพื้นที่ โดยได้กำชับให้ทุกหน่วยงานปฏิบัติอย่างเคร่งครัดในการป้องกันและควบคุมการแพร่ระบาดของโรคโควิด-19 ตามมาตรการของกระทรวงสาธารณสุขพร้อมทั้งติดตามและมอบแนวทางในการขับเคลื่อนงานช่วยเหลือกลุ่มเปราะบางตามภารกิจกระทรวง พม. ในสถานการณ์โรคโควิด-19
วันอังคารที่ 17 พฤษภาคม 2565
รัฐมนตรีว่าการกระทรวงยุติธรรม นำคณะผู้บริหารกระทรวงยุติธรรม ร่วมบันทึกเทปโทรทัศน์ถวายพระพร สมเด็จพระนางเจ้าสุทิดา พัชรสุธาพิมลลักษณ พระบรมราชินี
รัฐมนตรีว่าการกระทรวงยุติธรรม นำคณะผู้บริหารกระทรวงยุติธรรม ร่วมบันทึกเทปโทรทัศน์ถวายพระพร สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา ๓ มิถุนายน ๒๕๖๕
ในวันอังคารที่ ๑๗ พฤษภาคม ๒๕๖๕ เวลา ๑๔.๓๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม นำคณะผู้บริหารกระทรวงยุติธรรม ร่วมบันทึกเทปโทรทัศน์ถวายพระพร สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา ๓ มิถุนายน ๒๕๖๕ ณ สถานีวิทยุโทรทัศน์แห่งประเทศไทย (NBT ๒ HD) ถนนวิภาวดีรังสิต กรุงเทพมหานคร
วันศุกร์ที่ 4 กุมภาพันธ์ 2565
รมว.พม. นำทีม พม. ช่วย โกดังชาบู ดึงเชฟชุมพลสอนเมนูใหม่ สู้ชีวิตอีกรอบ
รมว.พม. นำทีม พม. ช่วย โกดังชาบู ดึงเชฟชุมพลสอนเมนูใหม่ สู้ชีวิตอีกรอบ
เมื่อวันที่ 3 ก.พ. 65เวลา 11.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วย นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ ทีมผู้บริหาร และเจ้าหน้าที่ พม. ลงพื้นที่ช่วยแก้ปัญหาครอบครัวนางสาวมธุรา อดเหนียว (แก้ว) อายุ 31 ปี เจ้าของร้านโกดังชาบูย่านตลาดพลู เขตธนบุรี กทม. ซึ่งออกมาไลฟ์สดปิดกิจการทั้งน้ำตา หลังเปิดมานานกว่า 4 ปี และพยายามทำทุกทางเพื่อให้ร้านได้ไปต่อ เนื่องจากได้รับผลกระอย่างต่อเนื่องจากวิกฤตโควิด - 19 ทำให้มีหนี้สินจำนวนมาก อีกทั้งต้องดูแลสามีที่มีอาการป่วยเป็นซึมเศร้า ลูกเล็กวัยเรียน 2 คนและคนงานอีก 7 คน
นายจุติ กล่าวว่า วันนี้ตนเดินทางมาที่ร้านโกดังชาบู เพราะเห็นข่าวจากสื่อออนไลน์ โดยทราบว่าปัญหาลักษณะนี้มีมากมายทั่วประเทศ แต่ปัญหาทุกอย่างมีทางออกทางแก้เสมอ มันไม่ง่ายแต่ชีวิตต้องสู้ ซึ่งตนเห็นความเป็นนักสู้ของน้องแก้วและสามีที่มีภาระหนัก ซึ่งวันนี้ ตนมาในฐานะตัวแทนรัฐบาล เพื่อมาช่วยเหลือประชาชน ขณะนี้ รัฐบาลมีโครงการประนอมหนี้ โดยให้ธนาคารของรัฐและเอกชน เข้ามาช่วยแก้ปัญหา นอกจากนี้ กระทรวง พม. จะเชิญเชฟชุมพล แจ้งไพร มาช่วยสอนทำอาหารเมนูพิเศษของร้าน เพื่อดึงดูดลูกค้า จะได้ช่วยเพิ่มรายได้จากรับทำอาหารกล่องอีกทางหนึ่งด้วย ทั้งนี้ รัฐบาลอยากให้ทุกท่านรู้ว่า ท่านไม่ได้อยู่คนเดียว เราไม่ทิ้งใครไว้ข้างหลัง และพร้อมให้โอกาสคนที่ทำงานโดยสุจริต เมื่อเศรษฐกิจฟื้นจากสถานการณ์โควิด-19 ก็จะทำให้ชีวิตเดินต่อไปได้
นายจุติ กล่าวเพิ่มเติมว่า วันนี้ กระทรวง พม. มีความเป็นห่วงในเรื่องครอบครัว เพราะลูกทั้ง 2 คนที่ไม่อยากไปโรงเรียนเพราะเห็นคุณพ่อคุณแม่เครียดจากปัญหาที่เกิดขึ้น ด้านคุณพ่อเครียดจากภาระหนี้สิน แต่มีคุณแม่ที่สู้ต่อและบอกให้โลกรู้ว่าจะสู้ต่อไป ดังนั้น กระทรวง พม. ได้เข้ามาช่วยเหลือครอบครัวนี้เท่ากับเราได้ช่วยอีก 11 ชีวิต รวมไปถึงลูกจ้างที่ไม่มีที่อยู่ ไม่มีงานทำ โดยเฉพาะช่วยให้เด็กๆ สามารถไปโรงเรียนได้ รวมไปถึงสามีให้ได้รับการรักษาที่เหมาะสม นับว่าเป็นการสร้างครอบครัวให้เข้มแข็ง ไม่ให้ครอบครัวเปราะบาง ทั้งนี้ กระทรวง พม. ได้ให้ความสำคัญตามนโยบายรัฐบาลว่า เราจะดูแลทุกครอบครัวให้เข้มแข็ง ซึ่งปัญหาที่เกิดขึ้นนี้เหมือนกับปัญหาทุกครอบครัวที่มี มันไม่ง่ายที่จะแก้ปัญหา ถ้าหากเจ้าตัวไม่สู้ ทุกคนพร้อมที่จะช่วยเหลือ เมื่อสู้แล้ว ต้องมีสติ ทักษะ และด้วยสองมือที่ไม่ย่อท้อ แล้วทุกอย่างก็จะผ่านไปได้
นางสาวมธุรากล่าวขอบคุณ พลเอก ประยุทธ์ จันทร์โอชา นายกรัฐมนตรี ที่ได้มอบหมายให้รัฐมนตรีว่าการกระทรวงการพัฒนาสังคมและความมั่นคงของมนุษย์ เข้ามาช่วยเหลือครอบครัว และน้องๆ ทีมงาน และขอขอบคุณที่คนไทยไม่ทิ้งกัน และเข้ามาช่วยเหลือแก้ไขปัญหา ในวันนี้ ตนมีกำลังใจเพิ่มขึ้นมาก และรู้ว่าทุกท่านเป็นห่วงและมาช่วยดูแลเรา หลังจากนี้ ตนจะได้นำคำแนะนำจากท่านรัฐมนตรีฯ มาจัดการปัญหาของครอบครัวต่อไป
วันอาทิตย์ที่ 10 เมษายน 2565
โฆษกรัฐบาลเผย นายกรัฐมนตรีห่วงใยสุขภาพประชาชนโดยเฉพาะกลุ่มเปราะบางช่วงนี้  PM 2.5 สูงกว่ามาตรฐาน แนะสวมหน้ากาก-งดกิจกรรมกลางแจ้ง ติดตามการแจ้งเตือนจากภาครัฐ คาดช่วงสงกรานต์ ค่าฝุ่นดีขึ้น
โฆษกรัฐบาลเผย นายกรัฐมนตรีห่วงใยสุขภาพประชาชนโดยเฉพาะกลุ่มเปราะบางช่วงนี้  PM 2.5 สูงกว่ามาตรฐาน แนะสวมหน้ากาก-งดกิจกรรมกลางแจ้ง ติดตามการแจ้งเตือนจากภาครัฐ คาดช่วงสงกรานต์ ค่าฝุ่นดีขึ้น
วันนี้ (10 เมษายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมรับทราบรายงานของศูนย์แก้ไขปัญหามลพิษทางอากาศ (ศกพ.) ประกาศแจ้งเตือน PM2.5 มีค่าเกินมาตรฐาน ตั้งแต่วันที่ 9 เมษายน 2565 พบว่า สถานการณ์ PM2.5 เกินค่ามาตรฐานในหลายพื้นที่ สรุปได้ดังนี้
ภาคเหนือ ตรวจวัดได้ 43 - 114 มคก./ลบ.ม. ภาคตะวันออกเฉียงเหนือ ตรวจวัดได้ 43 - 94 มคก./ลบ.ม. ภาคกลางและตะวันตก ตรวจวัดได้ 49 - 78 มคก./ลบ.ม. ภาคตะวันออก ตรวจวัดได้ 43 - 54 มคก./ลบ.ม.ภาคใต้ ตรวจวัดได้ 10 - 17 มคก./ลบ.ม. กรุงเทพมหานครและปริมณฑล โดยสถานีตรวจวัดของ คพ. ร่วมกับ กทม. ตรวจวัดได้ 38 - 105 มคก./ลบ.ม.
นายธนกรฯ กล่าวว่า การเพิ่มสูงขึ้นของค่า PM2.5 มีสาเหตุจากแหล่งกำเนิดในพื้นที่ รวมถึงพบจุดความร้อนที่กระจายตัวอยู่ ทั้งในประเทศและประเทศอนุภูมิภาคแม่โขง ได้แก่ สาธารณรัฐประชาธิปไตยประชาชนลาว เมียนมา เวียดนาม กัมพูชา ประกอบกับสภาพอุตุนิยมวิทยาไม่เอื้อต่อการระบายของฝุ่นในพื้นที่ประกอบกับสภาพอากาศที่นิ่ง การยกตัวของมวลอากาศต่ำ หากจุดความร้อนมีจำนวนมากอาจส่งผลให้สถานการณ์ฝุ่นละอองสูงขึ้น ทั้งนี้ ศกพ. คาดการณ์สถานการณ์ฝุ่นละออง PM2.5 พบว่าในช่วงตั้งแต่วันที่ 9 - 11 เมษายน 2565 ควรมีการเฝ้าระวังสถานการณ์ และหลังวันที่ 11 เมษายน 2565 สถานการณ์ฝุ่นละอองจะมีแนวโน้มที่ดีขึ้น เนื่องจากสภาพอากาศนิ่งลดลงรวมถึงการยกตัวของมวลอากาศสูงขึ้นอย่างมีนัยสำคัญ แต่อย่างไรก็ตามต้องดำเนินการควบคุมจุดความร้อนทั้งภายในและภายนอกประเทศควบคู่ไปด้วยกัน
"นายกรัฐมนตรี ห่วงใยสุขภาพประชาชนในช่วงนี้ โดยเฉพาะกลุ่มเปราะบาง ได้แก่ เด็ก หญิงตั้งครรภ์ ผู้สูงอายุ ผู้ป่วยโรคประจำตัว ให้ระมัดระวังและดูแลเป็นพิเศษ ขอให้พี่น้องประชาชนติดตาม เฝ้าระวังสถานการณ์อย่างใกล้ชิด งดกิจกรรมกลางแจ้ง สวมใส่หน้ากากอนามัย หรือใช้อุปกรณ์ป้องกันตนเอง และหากมีอาการทางสุขภาพควรปรึกษาแพทย์โดยด่วน" นายธนกรฯ เน้นย้ำ
..................
วันพฤหัสบดีที่ 16 มิถุนายน 2565
กระทรวงเกษตรฯ ประชุมติดตามความก้าวหน้าขับเคลื่อนแบบบูรณาการในพื้นที่
กระทรวงเกษตรฯ ประชุมติดตามความก้าวหน้าขับเคลื่อนแบบบูรณาการในพื้นที่
วันที่ 16 มิถุนายน 2565 เวลา 09.30 น. นายขจร เราประเสริฐ ผู้ตรวจราชการกระทรวงเกษตรและสหกรณ์ เป็นประธานการประชุมตรวจติดตามความก้าวหน้าของแผนการตรวจราชการและการขับเคลื่อนแบบบูรณาการในพื้นที่ของผู้ตรวจราชการกระทรวงเกษตรและสหกรณ์ ประจำปีงบประมาณ พ.ศ. 2565 จังหวัดร้อยเอ็ด ประจำเดือนมิถุนายน ผ่านระบบ VDO Conference โปรแกรม Zoom Meeting พร้อมด้วย เกษตรและสหกรณ์จังหวัดร้อยเอ็ด และหัวหน้าส่วนราชการในสังกัดกระทรวงเกษตรและสหกรณ์ระดับพื้นที่ โดยมีประเด็นการประชุมการตรวจราชการฯ ดังนี้ 1. รับทราบความก้าวหน้าปัญหาอุปสรรคการดำเนินงานตามนโยบายของกระทรวงเกษตรและสหกรณ์ รายสินค้าข้าว ปศุสัตว์ และประมง และความก้าวหน้าปรับปรุงแผนพัฒนาการเกษตรและสหกรณ์ระดับจังหวัด และ 2. รับทราบความก้าวหน้าผลการดำเนินงานตามแผนการตรวจราชการแบบบูรณาการของผู้ตรวจราชการสำนักนายกรัฐมนตรี
ทั้งนี้ ผู้ตรวจราชการกระทรวงเกษตรและสหกรณ์ ได้ให้ข้อสั่งการ/ข้อเสนอแนะในภาพรวมของการประชุมฯ ดังนี้ 1.ขอให้หน่วยงานที่เกี่ยวข้องร่วมกันบูรณาการ เพื่อช่วยเร่งรัดการจัดการผลิต แนะนำและส่งเสริมปุ๋ยชีวภาพ และสารชีวภัณฑ์ ให้กับเกษตรกร 2. ขอให้หน่วยงานของกรมปศุสัตว์ติดตามการช่วยเหลือ เกษตรกรที่ได้รับผลกระทบจากโรคลัมปี สกิน และเร่งรัดการจัดหาวัคซีน โรคพิษสุนัขบ้าให้เพียงพอต่อความต้องการ และ 3. ขอให้หน่วยงานของกรมประมงศึกษาแนวทางการเลี้ยงปลาในนาข้าว เพื่อส่งเสริมให้กับเกษตรกรในการเพิ่มรายได้
วันพฤหัสบดีที่ 7 เมษายน 2565
“กรุงไทย” สำรองเงินสดรองรับการใช้จ่ายเทศกาลสงกรานต์ 23,880 ล้านบาท
ธนาคารกรุงไทยได้เตรียมสำรองเงินสด เพื่อรองรับการใช้จ่ายของลูกค้า ประชาชน ช่วงเทศกาลสงกรานต์ปี 2565 ระหว่างวันที่ 12 - 16 เมษายน 2565 ทั้งการใช้บริการที่สาขาและเครื่อง ATM จำนวน 23,880 ล้านบาท
ธนาคารกรุงไทยได้เตรียมสำรองเงินสด เพื่อรองรับการใช้จ่ายของลูกค้า ประชาชน ช่วงเทศกาลสงกรานต์ปี 2565 ระหว่างวันที่ 12 - 16 เมษายน 2565 ทั้งการใช้บริการที่สาขาและเครื่อง ATM จำนวน 23,880 ล้านบาท แบ่งเป็นการสำรองในเขตกทม. จำนวน 3,390 ล้านบาท และเขตภูมิภาค จำนวน 20,490 ล้านบาท โดยสำรองสำหรับสาขาและจุดบริการทั่วประเทศ 1,012 สาขา จำนวน 2,330 ล้านบาท และสำรองสำหรับเครื่อง ATM 9,217 เครื่อง จำนวน 21,550 ล้านบาท
อย่างไรก็ตาม จากสถานการณ์การแพร่ระบาดของโควิด-19 ในขณะนี้ ธนาคารขอแนะนำลูกค้าและประชาชนทำธุรกรรมการเงินผ่านแอปพลิเคชัน Krungthai NEXT เพื่อความสะดวกและปลอดภัย ลดการสัมผัสเงินสด และลดความเสี่ยงจากการแพร่ระบาดของโควิด-19
วันอังคารที่ 7 ธันวาคม 2564
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 2 จังหวัดประจำวันที่ 7 ธันวาคม 2564 เวลา 17.00 น. สามารถสัญจรผ่านได้ 1 สายทาง ไม่สามารถผ่านได้ 1 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 7 ธันวาคม 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 2 จังหวัด สามารถสัญจรผ่านได้ 1 สายทาง และไม่สามารถผ่านได้ 1 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 7 ธันวาคม 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 2 จังหวัด ได้แก่ สุราษฎร์ธานี และนครศรีธรรมราช สามารถสัญจรผ่านได้ 1 สายทาง ได้แก่ ถนนสาย นศ.4021 แยก ทล.4151 - บ้านบางคลุ้ง อำเภอเชียรใหญ่ และชะอวด จังหวัดนครศรีธรรมราช น้ำท่วมสูง 5 – 10 เซนติเมตร (ช่วง กม. ที่ 10+000 - 10+900 และ 14+900 - 16+750) และไม่สามารถผ่านได้ 1 สายทาง ได้แก่ ถนนสายทาง สฎ.2036 แยก ทล.41 (กม. ที่ 180+575) - บ้านแม่แขก อำเภอพุนพิน จังหวัดสุราษฎร์ธานี น้ำท่วมสูง 70 เซนติเมตร (ช่วง กม. ที่ 0+000 - 0+300 และช่วง กม. ที่ 3+000 - 11+200)
ทั้งนี้ ได้ดำเนินการติดตั้งป้ายเตือนและอุปกรณ์อำนวยความปลอดภัยแสดงเขตแนวเส้นทางบริเวณสายทางที่ได้รับผลกระทบ เตรียมความพร้อมด้านบุคลากรและเครื่องมือเครื่องจักร เพื่อเข้าช่วยเหลือประชาชนและฟื้นฟูสายทางที่ได้รับผลกระทบอย่างรวดเร็วทันต่อสถานการณ์ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยประชาชนสามารถแจ้งเหตุได้ที่สายด่วนกรมทางหลวงชนบท โทร. 1146
วันพฤหัสบดีที่ 9 กันยายน 2564
นายกฯ สั่งกองทัพ มท. ลง ช่วยเหลือประชาชนในพื้นที่เสี่ยงน้ำท่วม  ฝากเตือนประชาชนยึดการดูแลตนเองแบบครอบจักรวาล เพราะการควบคุมการแพร่ระบาดโควิด-19 ยังไม่สิ้นสุด
นายกฯ สั่งกองทัพ มท. ลง ช่วยเหลือประชาชนในพื้นที่เสี่ยงน้ำท่วม  ฝากเตือนประชาชนยึดการดูแลตนเองแบบครอบจักรวาล เพราะการควบคุมการแพร่ระบาดโควิด-19 ยังไม่สิ้นสุด
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมสั่งการกองทัพ ฝ่ายปกครอง กระทรวงมหาดไทยลงพื้นที่เร่งให้ความช่วยเหลือประชาชนในพื้นที่เสี่ยงภัยน้ำท่วม ดินโคลนถล่ม รวมทั้ง ให้เตรียมการระบายน้ำในพื้นที่กรุงเทพมหานคร แก้ไขปัญหาน้ำท่วมขัง และขอให้ประชาชนใช้ความระมัดระวังในการสัญจรเดินทางด้วย
นายธนกร กล่าวอีกว่า นอกจากนี้ นายกรัฐมนตรีฝากย้ำประชาชนยังต้องคงยึดหลักดูแลตนเองแบบครอบจักรวาล และหลัก D-M-H-T-T อย่างเคร่งครัด แม้ในขณะนี้จะมีการผ่อนคลายมาตรการให้ประชาชนสามารถเดินทางได้มากขึ้น ยืนยันการควบคุมการแพร่ระบาดโควิด-19 ยังไม่สิ้นสุด ทุกคนจึงต้องร่วมมือปฏิบัติตนตามมาตรการของรัฐบาลอย่างเคร่งครัด เพื่อป้องกันการแพร่ระบาดของโควิด-19 พร้อมกำชับให้เจ้าหน้าที่ทุกฝ่ายดูแลประชาชนอย่างเต็มที่ พร้อมขอบคุณบุคลากรทางการแพทย์ที่ทำงานอย่างหนักเพื่อช่วยเหลือประชาชน
.........................................
วันอาทิตย์ที่ 5 ธันวาคม 2564
ดีอีเอส เผยปัญหาซื้อขายออนไลน์ปี 64 ทำสถิตินิวไฮ 33,080 ครั้ง
ดีอีเอส เผยปัญหาซื้อขายออนไลน์ปี 64 ทำสถิตินิวไฮ 33,080 ครั้ง
“เนวินธุ์”ผู้ช่วยรัฐมนตรีประจำกระทรวงดิจิทัลฯเผยยอดร้องเรียนปัญหาซื้อขายออนไลน์รอบ11เดือนของปี64ทะลุ33,080ครั้งทุบสถิติปีก่อนหน้าขณะที่ข้อมูลเดือนพ.ย.พบปัญหานักช้อปออนไลน์40%ไม่ได้รับสินค้าเฟซบุ๊กยังเป็นช่องทางที่ถูกร้องเรียนมากสุดกว่า80%
นายเนวินธุ์ช่อชัยทิพฐ์ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าจากรายงานของศูนย์ช่วยเหลือและจัดการปัญหาออนไลน์1212 OCCตั้งแต่เดือนม.ค.-พ.ย. 64มีประชาชนร้องเรียนและติดต่อเข้ามารวม48,513ครั้งโดยเป็นการร้องเรียนปัญหาซื้อขายทางออนไลน์ถึง33,080ครั้งเพิ่มขึ้นกว่า50%จากสถิติทั้งปี63ที่มีจำนวน20,619ครั้ง
สำหรับปัญหาออนไลน์อันดับรองๆลงมาได้แก่เว็บไซต์ผิดกฎหมาย10,658ครั้งปัญหาอื่นๆสอบถามข้อสงสัย2,798ครั้งปัญหาภัยคุกคามไซเบอร์1,588ครั้งและปัญหาข้อสงสัยด้านกฎหมายไอซีที389ครั้ง
ทั้งนี้จากการเปรียบเทียบข้อมูลกับปีก่อนหน้าพบว่าปัญหาซื้อขายออนไลน์ทะยานขึ้นตั้งแต่ก.พ. 64โดยเมื่อประเมินสถานการณ์ปัญหาเป็นรายเดือนเมื่อเดือนต.ค.ที่ผ่านมาพบจำนวนการร้องเรียนที่ทำสถิติสูงถึง5,476ครั้ง
“อย่างไรก็ตามเราได้มีการบูรณาการทำงานร่วมกันของทุกภาคส่วนที่เกี่ยวข้องในการเร่งแก้ปัญหาให้กับผู้บริโภคโดยเมื่อประมวลข้อมูลการร้องเรียนเกี่ยวกับปัญหาการซื้อขายออนไลน์ตั้งแต่ต้นปีรวมจำนวนเรื่องได้ทั้งหมด10,248เรื่องและได้ดำเนินการแก้ไขปัญหาไปแล้ว80%”นายเนวินธุ์กล่าว
ขณะที่สถานการณ์ปัญหาการซื้อขายสินค้าออนไลน์ในช่วงเดือนพ.ย. 64จำนวนการร้องเรียนอยู่ที่4,772ครั้ง โดยปัญหามากสุดคือไม่ได้รับสินค้า(หลอกลวง)ถึง40%ตามมาด้วยสินค้าไม่ตรงปก(ไม่เป็นไปตามข้อตกลงผิดสีิ/ขนาดไม่ตรงตามโฆษณา30%
นอกเหนือจากนี้ได้แก่ปรึกษาด้านการซื้อขายออนไลน์14% ได้รับสินค้าชำรุด4%สอบถามขั้นตอนการแจ้งร้องเรียนหลักฐานที่ต้องใช้2% ได้รับสินค้าผิดกฎหมาย(สินค้าปลอม) 1%และได้รับสินค้าล่าช้ากว่ากำหนด1%
ทางด้านช่องทางการซื้อขายสินค้าออนไลน์ที่ได้รับการร้องเรียนมากสุดได้แก่เฟซบุ๊ก82.1%ตามมาด้วยเว็บไซต์5.6%อินสตาแกรม(ไอจี) 3.5%แพลตฟอร์มตลาดออนไลน์(อี-มาร์เก็ตเพลส) 3.3%และไลน์2.4%
สำหรับประเภทสินค้าที่ได้รับการร้องเรียนมากสุดคือสินค้าแฟชั่น23.7%ของใช้ในบ้าน20.9%อุปกรณ์ไอที18.3% อาหารและเครื่องดื่ม11.7% สินค้าประดับยนต์(อุปกรณ์) 6.8%ขณะที่มูลค่าการซื้อขายที่มีการร้องเรียน3อันดับแรกอยู่ในช่วงราคา 1,001-2,000บาทตามมาด้วย501-1,000บาทและมากกว่า10,000บาทซึ่งปัญหาร้องเรียนเกี่ยวกับสินค้าราคาหลักหมื่นส่วนใหญ่เป็นสินค้าประเภทไอทีเช่นโทรศัพท์มือถือ
นายเนวินธุ์กล่าวว่าศูนย์ช่วยเหลือและจัดการปัญหาออนไลน์1212 OCCพร้อมทำหน้าที่เป็นที่ปรึกษาและเป็นหน่วยงานกลางในการรับเรื่องร้องเรียนก่อนประสานไปยังหน่วยงานที่เกี่ยวข้องเพื่อให้ผู้บริโภคได้รับการช่วยเหลือโดยเร็วที่สุดซึ่งเป็นไปตามข้อสั่งการของพล.อ.ประยุทธ์จันทร์โอชานายกรัฐมนตรีและนายชัยวุฒิธนาคมานุสรณ์รัฐมนตรีว่าการกระทรวงดิจิทัลฯที่ต้องการยกระดับการคุ้มครองผู้บริโภคและประชาชนที่ไม่รู้เท่าทันมิจฉาชีพทางออนไลน์จนตกเป็นเหยื่อกลโกงรูปแบบต่างๆที่พัฒนาขึ้นตามเทคโนโลยีการสื่อสารที่เปลี่ยนแปลงไปในปัจจุบัน
โดยประชาชนสามารถร้องเรียนปัญหาแจ้งเบาะแสหรือขอคำปรึกษาเกี่ยวกับปัญหาออนไลน์ได้ผ่านช่องทางการติดต่อดังนี้สายด่วนโทร. 1212อีเมล์1212@mdes.go.thเว็บไซต์1212OCC.comเพจเฟซบุ๊ก:ข้อมูลข่าวสาร1212 OCCและสำนักงานสถิติจังหวัดทั่วประเทศ
**************
วันศุกร์ที่ 14 มกราคม 2565
"นายกฯ" ชื่นชมทุกหน่วยงานที่มีส่วนผลักดันความตกลง FTA ส่งผลให้ตัวเลขการใช้สิทธิประโยชน์จาก FTA 10 เดือนแรก ปี 2564 ขยายตัว 31.67% มูลค่าส่งออกกว่า 6 หมื่นล้านเหรียญสหรัฐ
"นายกฯ" ชื่นชมทุกหน่วยงานที่มีส่วนผลักดันความตกลง FTA ส่งผลให้ตัวเลขการใช้สิทธิประโยชน์จาก FTA 10 เดือนแรก ปี 2564 ขยายตัว 31.67% มูลค่าส่งออกกว่า 6 หมื่นล้านเหรียญสหรัฐ
วันที่ 14 มกราคม 2565 นายธนกร วังบุญคงชนะโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบตัวเลขการใช้สิทธิประโยชน์จากความตกลง FTA เดือนมกราคม – ตุลาคม 2564 ขยายตัวเพิ่มขึ้น 31.67% เมื่อเทียบกับช่วงเวลาเดียวกันของปีก่อน โดยทำให้มีมูลค่าการส่งออกถึง 63,104.43 ล้านเหรียญสหรัฐ และมีสัดส่วนการใช้สิทธิ สูงถึง 78.51% นายกรัฐมนตรีชื่นชมการทำงาน และขอบคุณทุกหน่วยงานที่เกี่ยวข้องทั้งภาครัฐและภาคเอกชนที่ร่วมมีส่วนส่งเสริมการค้าระหว่างประเทศจนสามารถทำให้ตัวเลขการส่งออกสูงถึงกว่า 6 หมื่นล้านเหรียญสหรัฐ เชื่อมั่นว่าการทำงานร่วมกันอย่างบูรณาการของรัฐบาลจะส่งผลสำคัญต่อสำเร็จในการฟื้นตัวทางเศรษฐกิจอย่างแน่นอน
นายธนกร กล่าวว่า สำหรับการใช้สิทธิประโยชน์จาก FTA นั้น มีการใช้สิทธิเพิ่มขึ้นทุกตลาด และตลาดที่มีมูลค่าการใช้สิทธิ FTA สูงสุด 5 อันดับแรก ได้แก่ อันดับ 1 อาเซียน (มูลค่า 21,539.08 ล้านเหรียญสหรัฐ) โดยตลาดส่งออกสำคัญของอาเซียนคือ เวียดนาม อินโดนีเซีย มาเลเซีย และฟิลิปปินส์ อันดับ 2 จีน (มูลค่า 21,372.57 ล้านเหรียญสหรัฐ) อันดับ 3 ออสเตรเลีย (มูลค่า 6,891.79 ล้านเหรียญสหรัฐ) อันดับ 4 ญี่ปุ่น (มูลค่า 5,784.20 ล้านเหรียญสหรัฐ) และอันดับ 5 อินเดีย (มูลค่า 3,990.80 ล้านเหรียญสหรัฐ) ทั้งนี้ ยังไม่รวมถึงความตกลง Regional Comprehensive Economic Partnership : RCEP ซึ่งเป็นความตกลงใหม่ที่รัฐบาลไทยโดยนายกรัฐมนตรีผลักดันการเจรจาในวาระที่ไทยเป็นประธานการประชุมสุดยอดอาเซียน เมื่อปี 2562 และมีผลบังคับใช้เมื่อวันที่ 1 มกราคม 2565 ที่ผ่านมา ซึ่งรวมทั้งสิ้นแล้ว ประเทศไทยมี FTA ที่มีผลบังคบใช้แล้วรวมทั้งสิ้น 14 ฉบับ
“ ผลสำเร็จจากการเติบโตทางการค้าการลงทุนระหว่างประเทศ เกิดจากการทำงานอย่างจริงจัง ตั้งใจของรัฐบาล ซึ่งนายกรัฐมนตรีได้วางนโยบาย และกำกับดูแลเพื่อแก้ไขปัญหาทางเศรษฐกิจของประเทศ ผลักดันการส่งออกในเวทีระหว่างประเทศ และเพื่อเป็นโอกาสในการฟื้นตัวทางเศรษฐกิจในช่วงก้าวข้ามผ่านความท้าทายที่ทั่วโลกกำลังเผชิญ”นายธนกรกล่าว
วันจันทร์ที่ 21 มิถุนายน 2564
เตือนรีบใช้สิทธิ ‘เราชนะ’ - ‘ม33 เรารักกัน’ ก่อนหมดเขต
....
เหลือเวลาเพียงไม่กี่วันแล้ว ที่มาตรการบรรเทาผลกระทบจากการแพร่ระบาดของโรคโควิด-19 ระลอกใหม่ ซึ่งรัฐบาลเพิ่มวงเงินให้กับประชาชนผู้มีสิทธิผ่านโครงการ “เราชนะ” และ “ม33 เรารักกัน” จะปิดจ็อบให้ใช้สิทธิสิ้นเดือนมิถุนายนนี้
.
ความคืบหน้าการใช้จ่ายของโครงการ “เราชนะ” ข้อมูลจากกระทรวงคลัง ระบุว่า ณ วันที่ 16 มิ.ย. 64 มีการใช้จ่ายแล้ว รวมทั้งสิ้น 269,318 ล้านบาท โดยมีผู้ที่ใช้จ่ายจนครบวงเงินแล้วจำนวน 23.6 ล้านคนจากจำนวนผู้ได้รับสิทธิทั้งหมด 33.2 ล้านคน จึงยังเหลืออีกประมาณ 9.6 ล้านคนที่ยังใช้จ่ายไม่ครบตามวงเงินสิทธิ
.
ขณะที่โครงการ “ม33 เรารักกัน” มีผู้ประกันตนตามมาตรา 33 ได้รับสิทธิรวมทั้งสิ้น 8.14 ล้านคน มียอดใช้จ่ายสะสม ณ วันที่ 15 มิ.ย. 64 เป็นเงินกว่า 46,280 ล้านบาท
.
ดังนั้น จึงขอแจ้งเตือนให้ประชาชนที่ได้รับสิทธิทั้ง 2 โครงการ ที่ยังมีวงเงินสิทธิเหลือ สำรวจวงเงินสิทธิคงเหลือ เพื่อวางแผนใช้จ่ายภายในวันที่ 30 มิ.ย. 64
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 11 กรกฎาคม 2565
ครม. ไฟเขียว! ยกเว้นค่าธรรมเนียมประกอบธุรกิจโรงแรม 40 บาท/ห้องพัก ต่ออีก 2 ปี เริ่ม 1 ก.ค. 65 - 30 มิ.ย. 67
.....
ที่ประชุม ครม. (5 ก.ค. 65) เห็นชอบหลักการร่างกฎกระทรวงยกเว้นค่าธรรมเนียมสำหรับการประกอบธุรกิจโรงแรม พ.ศ. ... สาระสำคัญ คือ ให้ยกเว้นค่าธรรมเนียมประกอบธุรกิจโรงแรมปีละ 40 บาท/ห้องพัก เป็นเวลาอีก 2 ปี เริ่มตั้งแต่ 1 ก.ค. 65 - 30 มิ.ย. 67
.
เนื่องจากกฎกระทรวงยกเว้นค่าธรรมเนียมฯ เมื่อปี 63 ได้สิ้นสุดการใช้บังคับเมื่อวันที่ 30 มิ.ย. 65 ที่ผ่านมา ทั้งนี้ มาตรการดังกล่าวจะสามารถช่วยเหลือเยียวยาผู้ประกอบธุรกิจโรงแรมที่ได้รับผลกระทบทางเศรษฐกิจได้อย่างต่อเนื่อง แม้ว่าปัจจุบันรัฐบาลได้ออกมาตรการผ่อนคลายกิจการกิจกรรมหลายอย่างแล้วก็ตาม แต่การฟื้นตัวทางเศรษฐกิจนั้นอาจต้องใช้เวลาต่อไปอีกสักระยะหนึ่ง
#ไทยคู่ฟ้า#ร่วมต้านโควิด19
-------------------
วันศุกร์ที่ 29 กรกฎาคม 2565
โฆษกรัฐบาลเผย ประชาขนพอใจโครงการคนละครึ่งเฟส 5 เป็นอย่างมาก ขอบคุณ "นายกฯ /รัฐบาล" ที่เดินหน้าต่อโครงการดีๆ กระตุ้นเศรษฐกิจฐานราก
โฆษกรัฐบาลเผย ประชาขนพอใจโครงการคนละครึ่งเฟส 5 เป็นอย่างมาก ขอบคุณ "นายกฯ /รัฐบาล" ที่เดินหน้าต่อโครงการดีๆ กระตุ้นเศรษฐกิจฐานราก
วันนี้ (29 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ประชาชนพึงพอใจต่อโครงการคนละครึ่ง ระยะที่ 5 เป็นอย่างมาก ภายหลังคณะรัฐมนตรีได้อนุมัติโครงการดังกล่าว โดยสนับสนุนการใช้จ่ายจากภาครัฐในอัตรา 50% ไม่เกิน 150 บาทต่อคนต่อวัน ให้วงเงินไม่เกิน 800 บาทต่อคน ตลอดระยะเวลาโครงการ ตั้งแต่วันที่ 1 ก.ย.– 31 ต.ค.65 ให้กับประชาชนผู้ได้รับสิทธิที่เข้าร่วมโครงการ จำนวนไม่เกิน 26.5 ล้านคน ซึ่งประชาชนส่วนใหญ่มีเสียงตอบรับที่ดีกับโครงการนี้ พร้อมขอบคุณรัฐบาลที่ไม่ทอดทิ้งประชาชน กำหนดมาตรการกระตุ้นเศรษฐกิจและช่วยเหลือประชาชน ถือเป็นเรื่องที่ดี สามารถบรรเทาความเดือดร้อน แบ่งเบาภาระค่าใช้จ่ายได้เป็นอย่างมาก โดยประชาชนส่วนใหญ่จะนำวงเงินคนละครึ่งที่ได้รับใช้ในการ ซื้ออาหารและสินค้าในการบริโภคเป็นหลัก
ทั้งนี้ ประชาชนที่เคยใช้สิทธิโครงการคนละครึ่ง ระยะที่ 4 สามารถยืนยันสิทธิเพื่อเข้าร่วมโครงการคนละครึ่งเฟส 5 ผ่านแอปพลิเคชัน "เป๋าตัง" ได้ตั้งแต่วันที่ 19 ส.ค.65 และต้องใช้สิทธิในการซื้อสินค้าหรือบริการ ภายใต้โครงการคนละครึ่งเฟส 5 ครั้งแรกผ่านแอปพลิเคชัน "เป๋าตัง" ภายในวันที่ 14 ก.ย.65 เวลา 22.59 น. หากพ้นกำหนดเวลาดังกล่าวจะถูกตัดสิทธิการเข้าร่วมโครงการฯ
ส่วนประชาชนทั่วไปสามารถลงทะเบียนเข้าร่วมโครงการคนละครึ่งได้ตั้งแต่วันที่ 19 ส.ค. 65 โดยหากเป็นประชาชนที่เข้าร่วมโครงการของรัฐที่ใช้จ่ายผ่านแอปพลิเคชัน”เป๋าตัง” สามารถลงทะเบียนได้ที่แอปพลิเคชัน”เป๋าตัง” หรือ www.คนละครึ่ง.com ส่วนประชาชนอื่น ๆ สามารถลงทะเบียนได้ที่ www.คนละครึ่ง.com
"โครงการคนละครึ่ง เป็นนโยบายของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ต้องการลดภาระค่าใช้จ่ายประจำวันของประชาชนได้จริง และยังสามารถกระตุ้นเศรษฐกิจในระดับฐานราก สร้างเม็ดเงินสะพัดในชุมชน เจ้าของร้านค้า หาบเร่ แผงลอย รถเข็น ต่างก็มีรายได้เพิ่มขึ้นตามไปด้วย นายกรัฐมนตรียืนยันรัฐบาลไม่เคยทอดทิ้งประชาชน รัฐบาลมีความตั้งใจช่วยเหลือประชาชนในทุกๆ ด้าน ผ่านโครงการ มาตรการต่างๆ เพื่อบรรเทาความเดือดร้อน แก้ไขปัญหา ให้ประชาชนมีคุณภาพชีวิตที่ดีขึ้น" โฆษกประจำสำนักนายกรัฐมนตรี ย้ำ
วันพฤหัสบดีที่ 19 พฤษภาคม 2565
กรมทางหลวงชนบท ส่งเสริมเศรษฐกิจการขนส่ง ยกระดับคุณภาพชีวิตให้กับประชาชน
ตามนโยบายของรัฐมนตรีว่าการกระทรวงคมนาคม สร้างสะพานข้ามแม่น้ำมูล จังหวัดนครราชสีมา     ร่นระยะทาง 15 กิโลเมตร คืบหน้ากว่า 78% คาดแล้วเสร็จเดือนตุลาคม 2565
กรมทางหลวงชนบท (ทช.) กระทรวงคมนาคม โดยสำนักก่อสร้างสะพาน ดำเนินโครงการก่อสร้างสะพานข้ามแม่น้ำมูล เชื่อมระหว่างตำบลประสุข อำเภอชุมพวง กับตำบลดงใหญ่ อำเภอพิมาย จังหวัดนครราชสีมา ซึ่งปัจจุบันผลการดำเนินงานมีความก้าวหน้าไปแล้วกว่าร้อยละ 78 เร็วกว่าแผนที่กำหนดไว้ และคาดว่าจะก่อสร้างเสร็จสมบูรณ์ในช่วงเดือนตุลาคม 2565 โดยได้ก่อสร้างเป็นสะพานคอนกรีตเสริมเหล็ก ความยาว 200 เมตร ผิวทางกว้าง 9 เมตร รองรับ 2 ช่องจราจรไป - กลับ พร้อมถนนต่อเชื่อมความยาวรวม 3,952 เมตร
ทั้งนี้ เมื่อสะพานดังกล่าวก่อสร้างแล้วเสร็จจะทำให้ประชาชนในพื้นที่โดยรอบได้รับความสะดวกปลอดภัยในการเดินทางและขนส่งพืชผลทางการเกษตร ช่วยยกระดับคุณภาพชีวิตให้แก่ประชาชน เนื่องจากสามารถร่นระยะทางได้ประมาณ 15 กิโลเมตร เป็นไปตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
วันเสาร์ที่ 5 มีนาคม 2565
รมว.แรงงาน กำชับเจ้าหน้าที่ตรวจสอบข้อเท็จจริง  ดูแลสิทธิประโยชน์ ผู้เสียชีวิต 3 ราย เหตุกำแพงถล่มทับ
รมว.แรงงาน แสดงความเสียใจต่อญาติผู้เสียชีวิตอุบัติเหตุผนังอาคารล้มทับผู้รับเหมางานเสียชีวิต
3 ราย สั่งเจ้าหน้าที่เข้าตรวจสอบข้อเท็จจริงและให้ความช่วยเหลือลูกจ้าง ผู้ประกันตน ให้ได้รับสิทธิประโยชน์ เร่งสอบข้อเท็จจริง 8 มีนาคมนี้
นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณีเหตุผนังอาคารล้มทับคนงานจนเสียชีวิต เมื่อวันที่3มีนาคมที่ผ่านมาว่า ตนรู้สึกเสียใจต่อการเกิดอุบัติเหตุในครั้งนี้ เหตุการณ์ดังกล่าวทำให้มีผู้รับเหมาเสียชีวิตถึง3ราย และขอแสดงความเสียใจต่อญาติของผู้เสียชีวิต พร้อมกำชับกรมสวัสดิการและคุ้มครองแรงงานพร้อมด้วยสำนักงานประกันสังคม เข้าตรวจสอบดูแลสิทธิประโยชน์และเงินทดแทนต่าง ๆ อย่างเต็มที่ โดยอุบัติเหตุในครั้งนี้เกิดขึ้นบริเวณโครงการก่อสร้างภายในบริษัท เอจีซี ไมโคร กลาส (ประเทศไทย) จำกัด ตั้งอยู่ภายในสวนอุตสาหกรรมเครือสหพัฒน์ จังหวัดลำพูน ในระหว่างที่ผู้รับเหมาทั้ง3ราย ซึ่งเป็นผู้รับเหมาช่วงของบริษัท ซี.เค. แมคคานิค จำกัดกำลังติดตั้งระบบท่อน้ำประปาบริเวณพื้นที่ส่วนที่เป็นห้องน้ำด้านข้างของผนังกำแพงอาคาร และมีรถกระเช้า (Boom lift)ที่ปฏิบัติงานใกล้เคียงอยู่ข้างผนังซึ่งเป็นของห้างหุ้นส่วนจำกัด เอส.พี.สตีล เอ็นจิเนียริ่ง ผู้รับเหมาช่วงของบริษัท ไทยทาเคนาคา สากลก่อสร้าง จำกัด ซึ่งปรากฏว่าขณะบังคับรถกระเช้าเพื่อส่งคนงานขึ้นประกอบโครงสร้างฝ้าเพดาน แขนของรถกระเช้าเบียดชนกับนั่งร้านทำให้กระแทกกับฝาผนังปูนจนล้มทับผู้ติดตั้งระบบท่อน้ำ เสียชีวิตทันทีในที่เกิดเหตุ2ราย คือ นายปฏิพนธ์ อุดทาธิ อายุ20ปี และนายสุริยา ปันจุติ อายุ37ปี และอีกหนึ่งรายเสียชีวิตที่โรงพยาบาล คือ นายชิษนุพงศ์ อยู่เย็น อายุ45ปี ทั้งนี้สำนักงานประกันสังคมจะให้ความช่วยเหลือด้านสิทธิประโยชน์ที่ญาติผู้เสียชีวิตพึงได้กรณีเสียชีวิตเนื่องจากการทำงานจากกองทุนเงินทดแทนอย่างเต็มที่ โดยนายชิษนุพงศ์ฯ เป็นผู้ประกันตน มาตรา39จะได้รับค่าเสียชีวิต (จัดการทำศพ)50,000บาท และเงินชราภาพ50,108บาท นายปฏิพนธ์ฯ เป็นผู้ประกันตนมาตรา40จะได้รับเงินกรณีเสียชีวิต25,000บาท และนายสุริยาฯ เคยอยู่ในระบบผู้ประกันตน จะได้รับเงินชราภาพ2,241บาท และกรมสวัสดิการและคุ้มครองแรงงานเข้าตรวจสอบการดำเนินงานตามกฎหมายความปลอดภัย อาชีวอนามัยและสภาพแวดล้อมในการทำงาน ว่านายจ้างปฏิบัติถูกต้องหรือไม่อย่างไร
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า กสร.ได้ส่งพนักงานตรวจความปลอดภัยสำนักงานสวัสดิการและคุ้มครองแรงงานจังหวัดลำพูนเข้าตรวจสอบเบื้องต้น พร้อมทั้งประสานศูนย์ความปลอดภัยในการทำงานเขต5(ลำปาง) และสถานประกอบกิจการที่เกี่ยวข้องเพื่อสอบสวนข้อเท็จจริงในวันที่8มีนาคม2565ว่ามีการฝ่าฝืนหรือไม่ปฏิบัติตามพระราชบัญญัติ ความปลอดภัย อาชีวอนามัยและสภาพแวดล้อมในการทำงาน พ.ศ. 2554 และกฎกระทรวง กำหนดมาตรฐานในการบริหารจัดการและดำเนินการด้านความปลอดภัย อาชีวอนามัยและสภาพแวดล้อมในการทำงานเกี่ยวกับเครื่องจักร ปั้นจั่น และหม้อน้ำ พ.ศ. 2564 หรือไม่ ซึ่งถ้าหากนายจ้างไม่ปฏิบัติตามกฎหมายดังกล่าวจะดำเนินการตามกฎหมายต่อไป
วันพฤหัสบดีที่ 19 พฤษภาคม 2565
รมว.เฮ้ง ส่งที่ปรึกษาฯ ลงพื้นที่ช่วยเหลือชาวประมง จ.เพชรบุรี สร้างงาน สร้างอาชีพ มีรายได้
. .
เมื่อวันที่ 19 พฤษภาคม 2565นายสุชาติ ชมกลิ่น รัฐมนตรีว่าการกระทรวงแรงงานมอบหมายให้นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงานลงพื้นจังหวัดเพชรบุรี พร้อมทีมหัวหน้าส่วนราชการสังกัดกระทรวงแรงงานจังหวัดเพชรบุรี หารือร่วมกับชาวประมงจังหวัดเพชรบุรี ณ องค์การบริหารส่วนตำบลบางแก้ว อำเภอบ้านแหลม จังหวัดเพชรบุรี เพื่อหารือแนวทางการให้ความช่วยเหลือในการแปรรูปหอยกาบ
เป็นผลิตภัณฑ์ต่าง ๆ พร้อมทั้งหาช่องทางจัดจำหน่ายสู่ตลาดให้กับชาวประมงในพื้นที่
นางธิวัลรัตน์กล่าวว่า รัฐบาลภายใต้การนำของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พลเอก ประวิตร วงษ์สุวรรณ รองนายกรัฐมนตรีที่กำกับดูแลกระทรวงแรงงาน และนายสุชาติ ชมกลิ่น รัฐมนตรีว่าการกระทรวงแรงงาน ได้ให้ความสำคัญกับการพัฒนาคุณภาพชีวิตของแรงงานนอกระบบ และกลุ่มเปราะบางที่ต้องการมีงานทำ มีอาชีพ มีรายได้ และยังมีศักยภาพ แต่ไม่มีโอกาสเข้าถึงแหล่งเงินทุน โดยได้กำชับให้กระทรวงแรงงาน เข้าไปดูแลช่วยเหลือเพื่อให้เกิดความเท่าเทียมอย่างทั่วถึง ซึ่งแรงงานประมง เป็นกลุ่มที่ทำงานในท้องถิ่นที่สำคัญต่อการขับเคลื่อนเศรษฐกิจฐานราก จะต้องได้รับการพัฒนาคุณภาพชีวิตในทุก ๆ ด้าน ไม่ว่าจะเป็นด้านการสร้างงาน สร้างอาชีพ สร้างรายได้ รวมทั้งสร้างหลักประกันทางสังคมให้แก่แรงงานนอกระบบ และกลุ่มเปราะบางเหล่านี้ด้วย
นางธิวัลรัตน์กล่าวต่อว่า จากสถานการณ์การแพร่ระบาดของโรคโควิด-19 ที่เข้ามาในประเทศไทย ส่งผลกระทบต่อภาคแรงงานทั้งในระบบและนอกระบบเป็นอย่างมาก ทำให้แรงงานส่วนใหญ่มีรายได้ประจำที่ลดลง จากรายได้ที่ลดลงนี้ส่งผลกระทบต่อเรื่องปากท้องและวิถีชีวิตความเป็นอยู่ ซึ่งกลุ่มชาวประมงในอำเภอบ้านแหลม ที่ประสบปัญหาในเรื่องของหอยกาบที่จับมาได้จากการทำประมงไม่สามารถจำหน่ายได้ ทำให้เกิดความเสียหายเป็นจำนวนมาก ท่านสุชาติ ชมกลิ่น รัฐมนตรีว่าการกระทรวงแรงงาน จึงได้มอบหมายให้ดิฉัน นำทีม 5 เสือแรงงานเข้าช่วยเหลือ เพื่อร่วมกันหารือกับกลุ่มชาวประมง และผู้นำชุมชนในพื้นที่ในการหาแนวทางดำเนินการ ตั้งแต่การแปรรูปหอยกาบ การทำบรรจุภัณฑ์ หีบห่อ และการจัดตั้งกลุ่มแม่บ้านชาวประมง รวมทั้งให้มีการจดทะเบียนกับกรมการจัดหางานเป็นผู้รับงานไปทำที่บ้าน เพื่อจะได้ให้กลุ่มได้มีโอกาสเข้าถึงแหล่งเงินทุน สามารถนำไปซื้อวัตถุดิบและอุปกรณ์หรือขยายการผลิต เพื่อสร้างอาชีพ และสร้างรายได้ให้กับกลุ่มแรงงานชาวประมงในพื้นที่ดังกล่าวต่อไป
วันศุกร์ที่ 3 ธันวาคม 2564
โครงการประกันรายได้ชาวสวนยาง ระยะที่ 3
วันพฤหัสบดีที่ 2 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลบรรเทาความเดือดร้อนแก่เกษตรกรชาวสวนยางจากผลกระทบของสถานการณ์ระบาดของโรคโควิด-19 โดยอนุมัติโครงการประกันรายได้เกษตรกรชาวสวนยาง ระยะที่ 3 วงเงินรวม 10,065 ล้านบาท เพื่อสร้างความมั่นคงทางรายได้ให้แก่เกษตรกรระหว่างเดือน ต.ค.2564 - มี.ค.2565 สำหรับสวนยางอายุ 7 ปีขึ้นไปที่เปิดกรีดแล้ว รายละไม่เกิน 25 ไร่ ผลผลิตยางแห้ง 20 กก./ไร่/เดือน รายละไม่เกิน 25 ไร่ ผลผลิตยางก้อนถ้วย จำนวน 40 กก./ไร่/เดือน รายละไม่เกิน 25 ไร่ กำหนดค่าประกันรายได้ยางแผ่นดิบคุณภาพดี 60 บาท/กก. น้ำยางสด DRC100% 57 บาท/กก. และยางก้อนถ้วย DRC50% 23 บาท/กก. โดยแบ่งสัดส่วนรายได้เจ้าของสวนร้อยละ 60 และคนกรีดร้อยละ 40 ของรายได้ทั้งหมด
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอาทิตย์ที่ 19 กันยายน 2564
โฆษกรัฐบาลเผย เตรียมเป๋าตังค์ให้พร้อมรับโอนเงินรอบ 2 คนละครึ่งเฟส 3 ดีเดย์ 1 ต.ค.นี้  กิน ช้อป ใช้ ขยายจ่ายผ่าน Platform Delivery เริ่มต้น ต.ค. เตรียมกระตุ้นเศรษฐกิจไตรสมาสสุดท้าย
โฆษกรัฐบาลเผย เตรียมเป๋าตังค์ให้พร้อมรับโอนเงินรอบ 2 คนละครึ่งเฟส 3 ดีเดย์ 1 ต.ค.นี้  กิน ช้อป ใช้ ขยายจ่ายผ่าน Platform Delivery เริ่มต้น ต.ค. เตรียมกระตุ้นเศรษฐกิจไตรสมาสสุดท้ายของปี 64 ขณะยอดมาตรการใช้จ่ายลดค่าครองชีพของรัฐ พุ่งกว่า 7.6 หมื่นล้าน
วันที่ 19 ก.ย.64 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า รัฐบาลโดยกระทรวงการคลัง เตรียมโอนให้ประชาชนผู้มีสิทธิ์ที่ลงทะเบียนโครงการคนละครึ่ง ระยะที่ 3 รอบที่ 2 เริ่มวันที่ 1 ตุลาคม -31 ธันวาคม 2564 จำนวน 1,500 บาท โดยประชาชนสามารถใช้สิทธิโครงการคนละครึ่ง ระยะที่ 3 และโครงการยิ่งใช้ยิ่งได้ สั่งอาหารผ่าน Food Delivery Platform ตั้งแต่ต้นเดือนตุลาคม เป็นต้นไป เพื่ออำนวยความสะดวกให้กับประชาชนเข้าถึงบริการได้มากขึ้นสอดคล้องกับชีวิตวิถีใหม่ New Normal และสถานการณ์การแพร่ระบาดของโรคโควิด-19 กระตุ้นเศรษฐกิจในการจับจ่ายใช้สอยของประชาชนในไตรมาสที่ 4 ระหว่างเดือนตุลาคม - ธันวาคม ของปี 2564 ให้ขยายตัวมากขึ้น เป็นไปตามนโยบายของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในการช่วยเหลือบรรเทาภาระประชาชนและกระตุ้นเศรษฐกิจในช่วงโควิด-19 โดยต้องการดูแลประชาชนทุกกลุ่ม เพื่อเศรษฐกิจไทยเดินหน้าต่อไป
นายธนกร กล่าวต่อว่า สำหรับมาตรการเยียวยาและการฟื้นฟูเศรษฐกิจในประเทศ ทั้งโครงการคนละครึ่ง เฟส 3 เพิ่มกำลังซื้อในบัตรสวัสดิการแห่งรัฐ โครงการยิ่งใช้ยิ่งได้ และโครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษนั้น ยอดการใช้จ่ายของแต่ละโครงการ ขณะนี้ผู้ใช้สิทธิสะสมรวม 38.9 ล้านคน ยอดใช้จ่าย สะสม รวม 76,480.9 ล้านบาท แบ่งเป็น 1) โครงการคนละครึ่ง เฟส 3 มีผู้ใช้สิทธิสะสม 24.18 ล้านคน ยอดใช้จ่ายสะสม 65,881.5 ล้านบาท แบ่งเป็นส่วนที่ประชาชนจ่ายสะสม 33,509.7 ล้านบาท และรัฐร่วมจ่ายสะสม 32,371.9 ล้านบาท 2) โครงการยิ่งใช้ยิ่งได้ มีผู้ใช้สิทธิสะสม 74,956 คน ยอดใช้จ่ายสะสม 2,115 ล้านบาท และยอดใช้จ่ายด้วย e-voucher สะสม 86 ล้านบาท 3) โครงการเพิ่มกำลังซื้อให้แก่ผู้มีบัตรสวัสดิการแห่งรัฐ มีผู้ใช้สิทธิสะสม 13.53 ล้านคน ยอดใช้จ่ายสะสม 7,852.8 ล้านบาท และ 4) โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ มีผู้ใช้สิทธิสะสม 1.12 ล้านคน ยอดใช้จ่ายสะสม 545.6 ล้านบาท
“ขณะนี้โครงการคนละครึ่งเฟส 3 มีผู้ได้รับสิทธิแล้ว 26 กว่าล้านราย และมีจำนวนผู้ใช้สิทธิประมาณ 24 ล้านราย โดยล่าสุด (17 ก.ย.64) สิทธิคงเหลือโครงการคนละครึ่งระยะ 3 อยู่ประมาณ 1 ล้านสิทธิ จึงอยากเชิญชวนประชาชนผู้ที่ไม่เคยรับสิทธิ สามารถลงทะเบียนโครงการคนละครึ่งระยะที่ 3 ได้จนกว่าสิทธิจะเต็ม ผ่านทางแอพพลิเคชันเป๋าตัง และเว็บไซต์ www.คนละครึ่ง.com ” โฆษกประจำสำนักนายกรัฐมนตรี กล่าว
วันศุกร์ที่ 1 กรกฎาคม 2565
นายกรัฐมนตรี ตรวจราชการ จ.เชียงใหม่
วันพุธที่ 29 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี ตรวจราชการ จ.เชียงใหม่ ติดตามผลการดำเนินงานด้านการพัฒนากำลังคนดิจิทัลในกลุ่มเด็กและเยาวชน ที่โรงเรียนวัดเวฬุวัน ต.ยางเนิ้ง อ.สารภี จ.เชียงใหม่ เป็น 1 ใน 99 โรงเรียน ในโครงการยกระดับโรงเรียนสู่การเรียนรู้ด้าน Coding STEM IoT และ AI ที่ได้รับการสนับสนุนโครงสร้างพื้นฐานด้านดิจิทัลจากรัฐบาล ได้แก่ ศูนย์การเรียนรู้ และอุปกรณ์ส่งเสริมการเรียนรู้ ซึ่งโรงเรียนใช้ในการเรียนการสอนเพื่อพัฒนาทักษะด้านวิทยาการแก่นักเรียนชั้นประถมและมัธยมศึกษา ส่วนในปี 2565 นี้ รัฐบาลตั้งเป้าต่อยอดพัฒนาศักยภาพโรงเรียนเดิมในเครือข่ายเพิ่มเติม 80 โรงเรียน และจะขยายผลสู่อีก 2,000 โรงเรียน ให้ครอบคลุม 77 จังหวัดทั่วประเทศภายในปี 2569
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอาทิตย์ที่ 8 สิงหาคม 2564
แจงประเด็นโซเชียลมีเดียวิจารณ์รองนายกฯ อนุทิน กรณีมอบวัคซีนไฟเซอร์จังหวัดนครสวรรค์ เกิดความเข้าใจคลาดเคลื่อน
แจงประเด็นโซเชียลมีเดียวิจารณ์รองนายกฯ อนุทิน กรณีมอบวัคซีนไฟเซอร์จังหวัดนครสวรรค์ เกิดความเข้าใจคลาดเคลื่อน
วันที่ 8 ส.ค. 2564 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า กรณีที่โซเชียลมีเดียได้มีการนำภาพซึ่งระบุว่ามาจากงานภารกิจนายอนุทิน ชาญวีรกูล รองนายกรัฐมนตรีและรมว.สาธารณสุข ลงพื้นที่เมื่อวันที่ 7 ส.ค. 2564 เพื่อตรวจเยี่ยมการดำเนินการควบคุมการแพร่ระบาดโรคติดเชื้อไวรัสโคโรนา 2019 ที่โรงพยาบาลท่าตะโก อำเภอท่าตะโก จังหวัดนครสวรรค์ มาโพสต์พร้อมระบุข้อความว่ารองนายกรัฐมนตรีเคลมว่าวัคซีนไฟเซอร์เป็นผลงานของตนเองนั้น เป็นการแสดงข้อความที่คลาดเคลื่อนจากความเป็นจริงและทำให้ประชาชนเกิดความเข้าใจผิด
สำหรับข้อเท็จจริงของเรื่องนี้ รองนายกรัฐมนตรีและรมว.สาธารณสุข ได้ลงพื้นที่เพื่อตรวจเยี่ยม ให้กำลังใจการทำงานแก่เจ้าหน้าที่ในจังหวัดนครสวรรค์ ซึ่งพร้อมกับการลงพื้นที่ก็ได้มีการตรวจเยี่ยมการฉีดวัคซีนไฟเซอร์ล็อตที่ได้รับบริจาคจากประเทศสหรัฐฯ ให้แก่บุคลากรทางการแพทย์ อาสาสมัครสาธารณสุขและบุคลากรด่านหน้าในพื้นที่ด้วย ส่วนการจัดเตรียมป้าย หรือข้อความต่างๆ ก็จัดโดยเจ้าหน้าที่ในจังหวัด ซึ่งจากการตรวจสอบก็ไม่พบข้อความที่มีการส่งต่อข้อความที่มีการส่งต่อทางโซเชียลมีเดียแต่อย่างใด
“ในการลงพื้นที่จังหวัดหวัดนครสวรรค์ นอกจากท่านรองนายกฯอนุทินแล้ว ยังมีท่านปลัดกระทรวงสาธารณสุข และอธิบดีกรมควบคุมโรคร่วมเดินทางด้วย ซึ่งภารกิจของการลงพื้นที่ก็คือการไปตรวจเยี่ยมให้กำลังใจ ติดตามการดำเนินงานการควบคุมและแพร่ระบาดของโรคโควิด19 จากการสอบถามในคณะผู้ลงพื้นที่ ก็ไม่มีใครเห็นข้อความใดที่มีการส่งต่อในโซเชียลมีเดีย ก็ยังสงสัยเช่นกันว่าข้อความนั้นอยู่ส่วนใดของงาน” น.ศ.ไตรศุลี กล่าว
รองโฆษกประจำสำนักนายกรัฐมนตรี กล่าวว่า การวิพากษ์วิจารณ์การทำงานของรัฐบาล หากเป็นการวิจารณ์บนข้อมูลและเป็นความจริง และเพื่อเจ้าหน้าที่ปฏิบัติหน้าที่ได้ดีขึ้น เป็นสิ่งที่ประชาชนทุกคนทำได้อยู่แล้ว แต่ขอความร่วมมืออย่าสร้างและส่งต่อข้อมูลที่ก่อความเข้าใจผิดในหมู่ประชาชน โดยเฉพาะในประเด็นที่จะกระทบต่อขวัญกำลังใจของเจ้าหน้าที่ทางการแพทย์ ที่เป็นด่านหน้าปฏิบัติงานอย่างหนัก โดยเป้าหมายของรัฐบาลและกระทรวงสาธารณสุขเวลานี้คือการสนับสนุนการทำงานของเจ้าหน้าที่อย่างเต็มที่
-------------------------
วันพฤหัสบดีที่ 2 ธันวาคม 2564
นายอธิรัฐ รัตนเศรษฐ สั่งเพิ่มจำนวนเที่ยวเรือไฟฟ้าและเรือด่วนเจ้าพระยา(ธงแดง) พร้อมคุมเข้มมาตราการป้องกัน COVID-19
...
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยว่าจากสถานการณ์แพร่ระบาดของโรคติดเชื้อไวรัสโคโรนา 2019 (COVID-19) ทำให้ในช่วงที่ผ่านมา ผู้ให้บริการเรือโดยสาร MINE Smart Ferry และเรือด่วนเจ้าพระยา(เรือปรับอากาศ)ธงแดง จำเป็นต้องหยุดให้บริการชั่วคราว และหลังจากมีการประกาศเปิดประเทศไปเมื่อวันที่ 1 พ.ย.64 รวมถึงประชาชนส่วนใหญ่ได้รับวัคซีนแล้ว และตั้งแต่วันที่ 1 ธ.ค.64 ผู้ให้บริการเรือโดยสารไฟฟ้า MINE Smart Ferry "Urban Line" และเรือด่วนเจ้าพระยา(ปรับอากาศ)ธงแดง กลับมาให้บริการอีกครั้งโดยเพิ่มจำนวนเที่ยวเรือเพื่อรองรับจำนวนผู้โดยสารและกลุ่มที่ต้องเดินทางไปทำงานตามปกติ หรือมีความจำเป็นที่ต้องเดินทางในวันหยุด ซึ่งจากการคาดการณ์จะมีจำนวนผู้โดยสารเพิ่มมากขึ้น สำหรับจำนวนเที่ยวเรือโดยสารที่กลับมาให้บริการ ตั้งแต่วันที่ 1 ธันวาคม 2564 เป็นต้นไป ดังนี้
เรือไฟฟ้า Smart Ferry Urban Line
- วันจันทร์ - วันศุกร์
• พระนั่งเกล้า - สาทร (เช้า 10 เที่ยว)
• สาทร - พระนั่งเกล้า (เย็น 10 เที่ยว)
- วันเสาร์ - วันหยุดนักขัตฤกษ์
• พระนั่งเกล้า - สาทร (เช้า 7 เที่ยว)
• สาทร - พระนั่งเกล้า (เย็น 7 เที่ยว)
- วันอาทิตย์
• พระนั่งเกล้า - สาทร (เช้า 4 เที่ยว)
• สาทร - พระนั่งเกล้า (เย็น 4 เที่ยว)
เรือด่วนเจ้าพระยา ธงแดง (เรือปรับอากาศ)
- วันจันทร์ - ศุกร์
• นนทบุรี - สาทร ให้บริการ 2 เที่ยว เวลา 06.50 น. และ 07.10 น.
• สาทร - นนทบุรี ให้บริการ 2 เที่ยว เวลา 16.30 น. และ 17.00 น.
นอกจากนี้ ได้เน้นย้ำให้กรมเจ้าท่ากวดขันผู้ประกอบการเรือโดยสารทุกประเภทต้องเข้มงวดมาตรการป้องกันการแพร่ระบาดของโรคติดเชื้อไวรัส COVID-19 ตามมาตรการกระทรวงสาธารณสุข เพื่อป้องกันการแพร่ระบาดอย่างต่อเนื่อง เช่น การคัดกรองตรวจวัดอุณหภูมิร่างกาย จัดจุดบริการเจลแอลกอฮอล์ การรณรงค์ให้ผู้โดยสารสวมหน้ากากอนามัย หรือหน้ากากผ้าตลอดการเดินทาง ทำความสะอาดเรือ ท่าเรือ และบริเวณจุดสัมผัสอย่างสม่ำเสมอ รวมทั้งให้กำหนดจุดที่นั่งและยืนโดยเว้นระยะห่าง ลดความแออัดของผู้โดยสาร
วันพุธที่ 27 กรกฎาคม 2565
รฟฟท. จัดโครงการ Lost & Found เพื่อสังคม “สานฝันเพื่อน้องครั้งที่ 3”
ณ โรงเรียนวัดไร่แตงทอง และโรงเรียนบ้านรางมูก จังหวัดนครปฐม
บริษัท รถไฟฟ้า ร.ฟ.ท. จำกัด (รฟฟท.) กระทรวงคมนาคม ผู้ให้บริการรถไฟฟ้าชานเมืองสายสีแดง จัดโครงการ Lost & Found เพื่อสังคม “สานฝันเพื่อน้องครั้งที่ 3” เพื่อถวายเป็นพระราชกุศลเนื่องในโอกาสเฉลิมพระชนมพรรษาพระบาทสมเด็จพระปรเมนทรรามาธิบดีศรีสินทรมหาวชิราลงกรณ มหิศรภูมิพลราชวรางกูร กิติสิริสมบูรณอดุลยเดช สยามินทราธิเบศรราชวโรดม บรมนาถบพิตร พระวชิรเกล้าเจ้าอยู่หัว ทรงเจริญพระชนมพรรษาครบ 70 พรรษา
นายสุเทพ พันธุ์เพ็ง กรรมการผู้อำนวยการใหญ่ รฟฟท. เปิดเผยว่า เพื่อถวายเป็นพระราชกุศล เนื่องในโอกาสเฉลิมพระชนมพรรษาพระบาทสมเด็จพระปรเมนทรรามาธิบดีศรีสินทรมหาวชิราลงกรณ มหิศรภูมิพลราชวรางกูร กิติสิริสมบูรณอดุลยเดช สยามินทราธิเบศรราชวโรดม บรมนาถบพิตร พระวชิรเกล้าเจ้าอยู่หัว ทรงเจริญพระชนมพรรษาครบ 70 พรรษา และตามนโยบายของ รฟฟท. ที่เน้นการดำเนินงานให้สอดคล้องตามนโยบายความรับผิดชอบต่อสังคมที่ รฟฟท. ให้ความสำคัญมาอย่างต่อเนื่อง ไม่ว่าจะเป็นชุมชน หรือโรงเรียนที่อยู่บริเวณใกล้เคียงกับโครงการรถไฟฟ้าชานเมืองสายสีแดง ชุมชนหรือโรงเรียนที่อยู่ห่างไกล โดยที่ผ่านมา รฟฟท. ได้ดำเนินโครงการ CSR “มอบรอยยิ้มให้น้อง พร้อมเสริมสร้างพัฒนาการเด็ก ”ปรับปรุงลานอเนกประสงค์ ณ โรงเรียนชุมทางตลิ่งชัน และดำเนินการจัดกิจกรรม Big Cleaning Day เก็บขยะ ปรับภูมิทัศน์ และทาสีพื้นผิวจราจรบริเวณพื้นที่สถานีรถไฟฟ้าหลักหก เป็นต้น
โดยเมื่อวันที่ 25 กรกฎาคม 2565 ที่ผ่านมา รฟฟท. ได้จัดโครงการ Lost & Found เพื่อสังคม “สานฝันเพื่อน้องครั้งที่ 3” กิจกรรมดังกล่าว รฟฟท. ได้ดำเนินการมาอย่างต่อเนื่องเพื่อช่วยเหลือโรงเรียนหรือชุมชนในพื้นที่ห่างไกล โดยนายสุเทพ พันธุ์เพ็ง กรรมการผู้อำนวยการใหญ่ พร้อมคณะผู้บริหาร และพนักงาน ได้ร่วมพิธีส่งมอบสนามฟุตซอลที่ได้รับการปรับปรุง สื่อการเรียนการสอน ตู้เก็บหนังสือ อุปกรณ์กีฬา ชุดตรวจ ATK และชุดอุปโภคบริโภค ณ โรงเรียนบ้านรางมูก อำเภอดอนตูม จังหวัดนครปฐม และมอบชุดตรวจ ATK เจลแอลกอฮอล์ หน้ากากอนามัย ยาสามัญประจำบ้าน อุปกรณ์ทำแผล อุปกรณ์กีฬา ตู้กับข้าว ตู้ทำน้ำเย็น ชุดอุปกรณ์เครื่องครัวและเครื่องปรุงอาหาร พัดลม อุปกรณ์ชุดทดลองห้องวิทยาศาสตร์ พร้อมหุ่นจำลองอวัยวะ และกล้องจุลทัศน์ ณ โรงเรียนวัดไร่แตงทอง อำเภอกำแพงแสน จังหวัดนครปฐม
รถไฟฟ้าชานเมืองสายสีแดง ยกระดับคุณภาพชีวิตชานเมือง Call Center โทร. 1690 ตลอด 24 ชั่วโมง
วันศุกร์ที่ 29 กรกฎาคม 2565
รมว.ดีอีเอสร่วมพิธีจุดเทียนชัยถวายพระพรชัยมงคล เนื่องในโอกาสวันเฉลิมพระชนมพรรษา 28 กรกฎาคม 2565
รมว.ดีอีเอสร่วมพิธีจุดเทียนชัยถวายพระพรชัยมงคล เนื่องในโอกาสวันเฉลิมพระชนมพรรษา 28 กรกฎาคม 2565
เมื่อวันที่28กรกฎาคม2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเข้าร่วมพิธีจุดเทียนชัยถวายพระพรชัยมงคลเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว28กรกฎาคม2565ณเวทีใหญ่ท้องสนามหลวง
**************
วันอาทิตย์ที่ 15 พฤษภาคม 2565
เกษตรฯ - พาณิชย์ ผนึกทีมไทยแลนด์โปรโมตผลไม้ไทยทั่วโลก ตั้งเป้ายอดส่งออก 2.8 แสนล้านบาท
.....
รัฐบาลเดินหน้าโปรโมตผลไม้ไทยในตลาดต่างประเทศต่อเนื่อง ตั้งแต่เริ่มฤดูกาลผลไม้ปีนี้เพื่อเพิ่มการส่งออกในตลาดหลักและขยายตลาดใหม่ เช่น จีน ญี่ปุ่น อินโดนีเซีย ออสเตรเลีย อิตาลี เบลเยียม รัสเซีย ฯลฯ โดยตั้งเป้าหมายการส่งออกผลไม้ไทยทั้งแบบสด แช่แข็ง แห้ง และแปรรูป ในปี 2565 กว่า 280,000 ล้านบาท
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันศุกร์ที่ 20 สิงหาคม 2564
ลงทะเบียนได้แล้ว บ้านที่มีผู้ป่วยติดเตียง กทม. ฉีดวัคซีนถึงบ้าน
....
กทม. เปิดให้ผู้ป่วยติดเตียง ผู้สูงอายุ และผู้ที่เดินทางออกนอกบ้านไม่ได้ และยังไม่ได้ฉีดวัคซีนป้องกันโควิด-19 สามารถลงทะเบียน ขอรับการฉีดวัคซีนที่บ้านได้ คลิก >>https://forms.gle/vW5meyKHz5dVjz2q7โดยคนในครอบครัวสามารถช่วยลงทะเบียนให้ได้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 11 พฤศจิกายน 2564
กรมทางหลวงชนบท เริ่มเข้าพื้นที่ขยายถนน 4 เลน สาย ปท.3004 ลำลูกกาคลอง 7 จังหวัดปทุมธานี แก้ไขปัญหาจราจรติดขัด รองรับการขยายตัวของเศรษฐกิจการขนส่งและชุมชนในอนาคต สอดรับนโยบายของรัฐมน
กรมทางหลวงชนบท (ทช.) กระทรวงคมนาคม  เริ่มเข้าพื้นที่ดำเนินโครงการก่อสร้างถนนทางหลวงชนบทสาย ปท.3004 แยกทางหลวงแผ่นดินหมายเลข 305 - บ้านลำลูกกา อำเภอธัญบุรี และลำลูกกา จังหวัดปทุมธานี
กรมทางหลวงชนบท (ทช.) กระทรวงคมนาคม เริ่มเข้าพื้นที่ดำเนินโครงการก่อสร้างถนนทางหลวงชนบทสาย ปท.3004 แยกทางหลวงแผ่นดินหมายเลข 305 - บ้านลำลูกกา อำเภอธัญบุรี และลำลูกกา จังหวัดปทุมธานี เพื่อแก้ไขปัญหาการจราจรที่หนาแน่นบริเวณสายทาง เชื่อมโยงและเพิ่มประสิทธิภาพการขนส่งสินค้าอย่างเป็นระบบ รวมถึงรองรับการขยายตัวของชุมชนในอนาคต สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า ถนนทางหลวงชนบทสาย ปท.3004 แยกทางหลวงแผ่นดินหมายเลข 305 - บ้านลำลูกกา อำเภอธัญบุรี และลำลูกกา จังหวัดปทุมธานี เป็นเส้นทางที่เชื่อมระหว่างทางหลวงแผ่นดินหมายเลข 305 และทางหลวงแผ่นดินหมายเลข 3312 ส่งผลให้มีปริมาณการจราจรมากถึง 18,907 คันต่อวัน และมีแนวโน้มเพิ่มมากขึ้นอย่างต่อเนื่อง ทำให้ผู้ใช้เส้นทางเกิดความล่าช้าในการเดินทาง ทั้งนี้ เพื่อเป็นการแก้ไขปัญหาดังกล่าว ทช.จึงได้ดำเนินการโครงการก่อสร้างถนนสาย ปท.3004 โดยมีจุดเริ่มต้นโครงการ กม. ที่ 0+000 บริเวณทางหลวงแผ่นดินหมายเลข 305 (กม. ที่ 15+650) มีจุดสิ้นสุดโครงการ กม. ที่ 10+408 ทางหลวงแผ่นดินหมายเลข 3312 (กม. ที่ 15+500) รวมระยะทาง 10.408 กิโลเมตร ซึ่งจะทำการขยายถนนจากเดิม ขนาด 2 ช่องจราจร เป็น ขนาด 4 ช่องจราจร ไป - กลับ ผิวจราจรแบบแอสฟัลท์ติกคอนกรีต มีทางเท้า พร้อมก่อสร้างระบบระบายน้ำ ก่อสร้างสะพานข้ามคลองรังสิตประยูรศักดิ์ 1 แห่ง และก่อสร้างสะพานลอยคนเดินข้าม 4 แห่ง ปัจจุบันได้เริ่มเข้าพื้นที่เพื่อเตรียมการก่อสร้างแล้วเมื่อวันที่ 1 พฤศจิกายน 2564 ที่ผ่านมา ซึ่งคาดว่าจะดำเนินการก่อสร้างแล้วเสร็จในช่วงต้นปี 2567 ใช้งบประมาณในการก่อสร้างรวม 561.200 ล้านบาท เป็นงบผูกพันปี 2564 - 2566
วันพุธที่ 16 มิถุนายน 2564
กรมสรรพสามิตชี้แจงกรณีเจ้าหน้าที่กรมสรรพสามิตให้คำแนะนำผู้ขายน้ำส้ม
ตามที่ปรากฏข่าวว่าผู้ใช้เฟซบุ๊ครายหนึ่ง ระบุว่ามีเจ้าหน้าที่กรมสรรพสามิต เข้าทำการจับกุมผู้ขายน้ำส้ม จำนวน 500 ขวด และมีการเรียกค่าปรับเป็นเงินจำนวน 12,000 บาท นั้น
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่าตามที่ปรากฏข่าวว่าผู้ใช้เฟซบุ๊ครายหนึ่ง ระบุว่ามีเจ้าหน้าที่กรมสรรพสามิต เข้าทำการจับกุมผู้ขายน้ำส้ม จำนวน 500 ขวด และมีการเรียกค่าปรับเป็นเงินจำนวน 12,000 บาท นั้น กรมสรรพสามิตขอชี้แจงว่าได้รับแจ้งเบาะแสจากผู้ประกอบอุตสาหกรรมที่เสียภาษีอย่างถูกต้องว่ามีบางโรงอุตสาหกรรมผลิตเครื่องดื่มที่ไม่ได้มาตรฐานและยังไม่ได้เสียภาษีสรรพสามิต ซึ่งกรมสรรพสามิตได้มอบหมายให้เจ้าหน้าที่สรรพสามิตเข้าทำการตรวจสอบและได้ดำเนินการให้ผู้ประกอบอุตสาหกรรมเข้าระบบและเสียภาษีอย่างถูกต้องแล้ว จำนวน 4 ราย ซึ่งรายนี้เป็นรายที่ 5 โดยโรงอุตสาหกรรมของผู้ใช้เฟซบุ๊ครายดังกล่าว ผลิตเครื่องดื่มที่ไม่ได้มาตรฐานและยังไม่ได้เสียภาษีสรรพสามิต เจ้าหน้าที่กรมสรรพสามิตจึงได้ทำการให้คำแนะนำเพื่อให้เข้ามาอยู่ในระบบและเสียภาษีสรรพสามิตอย่างถูกต้อง โดยไม่ได้เรียกค่าปรับเงิน จำนวน 12,000 บาท ตามที่เป็นข่าวแต่อย่างใด
โฆษกกรมสรรพสามิต กล่าวต่อว่า ที่ผ่านมากรมสรรพสามิตได้มอบนโยบายไปยังเจ้าหน้าที่กรมสรรพสามิตทั้งในส่วนกลางและส่วนภูมิภาค เพื่อประชาสัมพันธ์ข้อมูลข่าวสารพร้อมทั้งให้คำแนะนำไปยังผู้ประกอบการให้เข้ามาอยู่ในระบบ ทั้งนี้ เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนำจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778